Blade Nzimande sê oor Afrikaans by universiteiteBekendstelling van Akademia op 25 November 2014 Foto: Reint Dykema, Solidariteit Blade Nzimande, minister van hoër onderwys, is van plan om die privaat universiteit Akademia se registrasie te onttrek indien dit eksklusief Afrikaans gaan bly, het Rapport Sondag berig. “Indien dit die geval is, sal ons hul registrasie onttrek,” het Nzimande gesê. “Ek sal selfs nie eers daarvoor om verskoning vra nie.” Hy het gesê hy kan nie ŉ universiteit toelaat wat enige toegang aan enigiemand weier nie, selfs nie as dit op taal gebaseer is nie. “Daar is ongelukkig nie ŉ plek vir rassistiese instansies nie – geen plek nie. Ons sal nie so instansie toelaat nie.” Akademia, deel van die Solidariteit Beweging, bied universiteitsopleiding aan studente wat in Afrikaans wil studeer. Nie een van die histories Afrikaanse universiteite, Pretoria, Stellenbosch, Vrystaat, Potchefstroom, Johannesburg (voormalige Rand Afrikaanse Universiteit) is eksklusief Afrikaans nie. Nzimande, ook die leier van die SA Kommuniste Party, het in ŉ onderhoud met die koerant sy standpunt herhaal dat universiteite ŉ reënboognasie moet verteenwoordig, met toelating wat gewaarborg is, ongeag taal. Hy het gesê dit is nie ŉ standpunt teen Afrikaans as ŉ taal, wat hy respekteer nie. “Dit is ons eie taal, ons wil dit nie vernietig nie.” Flip Buys, voorsitter van Solidariteit, het gesê hulle is nie bekommerd nie, aangesien hulle nie skuldig is aan dit waarvan Nzimande hulle beskuldig nie.